Bħal ma għamilt ix-xahar li għadda , dan ix-xahar se ntella' bloggata b'lista ta' albums li proprju dan ix-xahar jagħlqu xi anniversarju kwinarju. Din il-bloggata issa se nibda ntellagħha lejn nofs ix-xahar, minflok lejn l-aħħar Ħadd tax-xahar kif kont ippjanajt fil-bidu. Fl-aħħar ġimgħa tax-xahar se tidher ukoll il-bloggata tas-sensiela Tant Snin Ilu , li bħas-soltu tkun abbinata ma' din il-bloggata. Din se tkun titratta reċensjoni fil-fond dwar album li se nagħżel mil-lista ta' l-anniversarji kwinarji li tidher hawn taħt. Ix-xahar li għadda għażilt l-album Closer tal-Joy Division, li kien għalaq ħamsa u għoxrin sena. X'se nagħżel dan ix-xahar, bħas-soltu, se nħalli lilkom tipprovaw taqtgħu. Min jafni sewwa f'dan ir-rigward, x'aktarx m'għandux isib wisq diffikultà biex iġib il-boċċa eżatti fejn il-likk... 40 sena ilu: Help! – The Beatles Highway 61 Revisited – Bob Dylan 35 sena ilu: Fun House – The Stooges After The Gold Rush – Neil Young A Question of Balance – The Moody Blues Sunflower – The Beach Boys Weasels Ripped My Flesh – Rainbow Free Hand – Gentle Giant 25 sena ilu: Back In Black – AC/DC Panorama – The Cars Civilian – Gentle Giant Kaleidoscope – Siouxsie & the Banshees 20 sena ilu: Rain Dogs – Tom Waits The Head On The Door – The Cure Rum, Sodomy And The Lash – The Pogues 15-il sena ilu: Bossanova – Pixies Ritual de lo Habitual – Jane's Addiction Facelift – Alice In Chains 10 snin ilu: Garbage – Garbage Mużika: Suspicious Minds - Elvis Presley (Nobgħodu lil Elvis. Ħafna. Bla tlaqliq ta' xejn niddikkjarah bħala l-aktar artist mużikali sopravvalutat ta' kull żmien. Ir-Re ta' Ras Żobbi! Imma xi jumejn ilu għalaq 28 sena mejjet, u ladarba qegħdin nitkellmu dwar l-istorja, f'ġieħ il-korrettezza storika, illum se ndoqq silta minn tiegħu. Imma ftakru, nobgħodu lil Elvis. U kkwotawni, għax jien la għandi x'naħbi u wisq anqas għalxiex nistħi. Nobgħodu lil Elvis, u izjed milli lilu, nobgħod il-mit li bnew madwaru.)
Anniversarji kwinarji ta' albums - Awwissu 2005